Ivan Valentovič zavádza a klame
Minister zdravotníctva Ivan Valentovič predkladá na dnešné rokovanie vlády správu o aktuálnom vývoji v slovenskom zdravotníctve, ktorá obsahuje lživé  a zavádzajúce tvrdenia. Uvádza to Združenie zdravotných poisťovní (ZZP) SR, ktoré upozorňuje predovšetkým na klamlivé výroky, ktoré sa nachádzajú v časti 2. predmetného materiálu „Oblasť zdravotného poistenia“. „Táto časť je zostavená nekompetentne. Predkladateľ buď nemá znalosti z výkonu verejného zdravotného poistenia, alebo zámerne dezinformuje“, uviedol výkonný riaditeľ ZZP SR Eduard Kováč.

	Minister Valentovič – Správa o aktuálnom vývoji slovenského zdravotníctva
	Skutočnosť

	- „súkromné zdravotné poisťovne prostredníctvom cielených marketingových aktivít získali do svojho poistného kmeňa dokázateľne zdravšiu časť populácie“

	- minister popiera existenciu prerozdeľovacieho mechanizmu, ktorý slúži na vyrovnávanie nerovnosti v poistných kmeňoch poisťovní, je to nástroj solidarity vo verejnom zdravotnom poistení

- prerozdeľovací mechanizmus bráni tomu, aby si poisťovňa mohla vymodelovať svoj kmeň tak, aby v ňom boli sústredení najmenej rizikoví poistenci. Ak by tak urobila musela by do systému prerozdeľovania platiť omnoho viac, než iné poisťovne.  

	- „vzhľadom na to, že štát negarantuje platobnú schopnosť súkromných zdravotných poisťovní, nákladovo najdrahší pacienti zostávajú poistení vo Všeobecnej zdravotnej poisťovni“ 


	- podľa správy Úradu pre dohľad nad zdravotnou starostlivosťou, má najmenej rizikovú štruktúru poistného kmeňa Spoločná zdravotná poisťovňa, ktorá aj zaplatila v roku 2005 do solidárneho prerozdeľovacieho mechanizmu najviac 3,6 mld. Sk
Nie je pravda, že vo všeobecnej zdravotnej poisťovni sú sústredení najdrahší a najkomplikovanejší pacienti:
- podľa údajov za rok 2006 tzv. rizikoví a nákladní poistenci (skúmané boli 4 druhy ochorení) sa najmenej takýchto poistencov nachádza v štátnej Spoločnej ZP

- súkromné ZP majú najviac pacientov s cystickou fibrózou

- VŠZP má najviac poistencov len v jednom prípade, v prípade hemofílie A 

- sústredenie ostatných 2 diagnóz je vyvážené vo všetkých poisťovniach, okrem Spoločnej ZP, ktorá ich má v každej kategórii najmenej. 



	- „podľa platnej legislatívy prostriedky z verejného zdravotného poistenia majú byť použité na nákup zdravotnej starostlivosti. Keďže štátne zdravotné poisťovne sa riadili ustanovením tohto zákona, zákonite nemohli vytvoriť také vysoké zisky ako súkromné zdravotné poisťovne“ 

	- súkromné zdravotné poisťovne použili všetky prostriedky na nákup zdravotnej starostlivosti a na služby poistencom. 
- súkromné zdravotné poisťovne poskytujú v priemere o 5% až 20% vyššie platby (ceny) poskytovateľom zdravotnej starostlivosti, majú nižšie čakacie lehoty a napriek tomu vytvorili lepší kladný hospodársky výsledok

- súkromné zdravotné poisťovne majú takmer 100% úspešnosť vo výbere poistného, kým štátne poisťovne sú len na úrovni 96%. Zdravotníctvo tak ročne prichádza o cca 1 mld. Sk, ktorú štátne poisťovne nie sú schopné vybrať. 


„ZZP SR predložilo pred niekoľkými mesiacmi ministrovi Valentovičovi návrh na zlepšenie súčasného prerozdeľovacieho mechanizmu a zvýšenie miery solidarity. Okrem súčasných kritérií veku a pohlavia, sme navrhli zakomponovať aj osobitne nákladných poistencov podľa kritérií ich zdravotného stavu. Minister sa však zatiaľ našim návrhom nezaoberal“, dodal Eduard Kováč. 
